O'zbekistonda prezident saylovlari, g'olib oldindan ma'lum
Markaziy saylov komissiyasi aholi ishtiroki 91 foizdan oshganini ma'lum qilmoqda. Saylov "O'zbekistonda demokratiya rivojlanganini namoyon etmoqda" degan shiorlar ostida o'tdi.
O'zbekiston konstitutsiyasi bir nomzodga ketma-ket ikki muddatdan ortiq saylanishga ruxsat bermaydi. Karimov nomzodini qo'yishga haqli edimi? Hukumat bu savolni chetlab o'tdi, fuqarolarga biror tushuntirish berilmadi. Saylov "O'zbekistonda demokratiya rivojlanganini namoyon etmoqda" degan shiorlar ostida o'tdi. Prezidentlik muddati 2002-yilda besh yildan yetti yilga, 2011-yilda esa yana besh yilga tushirilgan edi. Hukumat talqiniga ko'ra, aynan shu sabab bu yilgi saylovlarni o'zgacha ko'rilishi lozim. O'zbekistonda haqiqiy muxolifat yo'q. Kuzatuvchilarga ko'ra, Karimov qatorida poygada qatnashgan yana uch da'vogar fuqarolarga tanlov imkoni berildi deb ko'rsatish maqsadida nomzodlikka ko'rsatilgan. Ular amaldagi siyosatni so'zsiz quvvatlab kelayotgan rasmiy partiyalardan. 31 million aholiga ega O'zbekistonda shu paygacha o'tkazilgan saylovlar G'arb tomonidan biror marta erkin va xolis deb topilmagan. Saylov natijasi dushanba kuni e'lon qilinishi kerak.